stanford-oval/wikipedia huggingface dataset:
โรงเรียนสาธิตมหาวิทยาลัยราชภัฏเชียงใหม่
ข้อมูลทั่วไป > ปรัชญาของโรงเรียน

“เข้าใจ มีทักษะปฏิบัติได้ แก้ปัญหาได้ บนพื้นฐานของความดีและความถูกต้อง”
เข้าใจ เป็นความหมายที่กว้าง ตามคำสอนของพ่อ ในการเรียน/ทำงานต่าง ๆ ต้องมีการทำความเข้าใจ ในเนื้อหาสาระ ในสิ่งที่จะทำ ในองค์กร ในคน ในสภาพแวดล้อมหรือที่เรียกว่าภูมิสังคม ซึ่งการทำความเข้าใจทำได้หลากหลายวิธี ขึ้นอยู่กับทักษะ ประสบการณ์ ความรู้เดิมที่มี ซึ่งการทำความเข้าใจนั้นต้องมีกระบวนการการเรียนรู้รวมอยู่ด้วย มีทักษะ (Skill) เป็นสิ่งที่ต้องเกิดจากการเรียนรู้และฝึกฝนจนให้เกิดความชำนาญ ซึ่งต้องผ่านกระบวนการบ่มเพาะ เมื่อมีความรู้มีทักษะ ก็จะสามารถปฏิบัติงานที่มอบหมายได้ หรือถ้าเป็นขั้นประยุกต์ก็จะต้องแก้ปัญหาได้ แต่ต้องดำเนินงานภายใต้เงื่อนไขของความถูกต้องและความดี (คุณธรรม จริยธรรม) ไม่ใช่ทำงานได้แก้ปัญหาได้แบบศรีธนชัย
ข้อมูลทั่วไป > คติพจน์

ความรู้ คู่คุณธรรม
ข้อมูลทั่วไป > อุดมการณ์

มุ่งพัฒนาเด็กไทย ให้มีความสุขในการเรียน เป็นเด็กดี และมีความเป็นเลิศทางวิชาการ
ข้อมูลทั่วไป > วิสัยทัศน์ (Vision)

โรงเรียนสาธิตมหาวิทยาลัยราชภัฏเชียงใหม่ มุ่งพัฒนาการจัดการศึกษาแบบบูรณาการ ให้เป็นแหล่งเรียนรู้และพัฒนานวัตกรรมการจัดการเรียนการสอน เพื่อพัฒนาผู้เรียนให้มีทักษะการเรียนรู้ในศตวรรษที่ 21 บนพื้นฐานของศาสตร์พระราชา
ข้อมูลทั่วไป > พันธกิจ (Mission)

จัดการศึกษาเพื่อเสริมสร้างศักยภาพของประชากรในทุกช่วงวัยให้มีคุณภาพ
เป็นแหล่งฝึกประสบการณ์นักศึกษาวิชาชีพครูและพัฒนานวัตกรรม/งานวิจัยทางการศึกษา
ส่งเสริมให้บุคลากรได้รับการพัฒนาด้านวิชาการ และกระตุ้นให้บุคลากรได้ทำงานวิจัยและสร้างนวัตกรรมการจัดการเรียนการสอน
พัฒนาสภาพแวดล้อมของโรงเรียน ระบบการจัดการศึกษา ให้เหมาะสมกับการบรรยากาศการเรียนรู้และมีประสิทธิภาพ
สร้างเครือข่ายกับหน่วยงานภายใน ภายนอก ชุมชน ผู้ปกครองในการร่วมกันพัฒนาการจัดการเรียนการสอน หลักสูตรและกิจกรรมเสริมทักษะ
ข้อมูลทั่วไป > อัตลักษณ์

มีวินัย ใฝ่รู้ คิดดี มีทักษะ
ข้อมูลทั่วไป > เอกลักษณ์

แหล่งเรียนรู้ สร้างสรรค์นวัตกรรม เพื่อการพัฒนามนุษย์
ข้อมูลทั่วไป > ค่านิยมร่วม

เปิดใจ เรียนรู้ ร่วมพัฒนา สู่ความสำเร็จ
ขนาดและที่ตั้ง

ตั้งอยู่บริเวณมหาวิทยาลัยราชภัฏเชียงใหม่ เลขที่ 202 ถนนช้างเผือก อำเภอเมือง จังหวัดเชียงใหม่ 50300 มีเนื้อที่ประมาณ 5 ไร่
ขนาดและที่ตั้ง > ข้อมูลอาคาร > อาคารเรียน 2 หลัง

อาคารเรียน 5 ชั้น (อาคารประถมศึกษา)
อาคารเรียน 2 ชั้น (อาคารปฐมวัย)
ขนาดและที่ตั้ง > ข้อมูลอาคาร > อาคารประกอบ 1 หลัง

อาคารห้องสมุด ชั้น 2 จำนวน 1 ห้อง  และ ห้องพระพุทธธรรม ชั้น 2 จำนวน 1 ห้อง
โรงครัว 1 ห้อง
ขนาดและที่ตั้ง > ข้อมูลอาคาร > อาคารเรียน 2 ชั้น (อาคารปฐมวัย)

มีพิธีทำบุญอาคาร เมื่อวันพฤหัสบดี ที่ 9 กุมภาพันธ์ พ.ศ. 2560
ย้ายเข้ามาเรียนในอาคารปฐมวัยใหม่ เมื่อวันอังคาร ที่ 14 กุมภาพันธ์ พ.ศ. 2560 ประกอบด้วย 2 อาคาร ดังนี้
ขนาดและที่ตั้ง > ข้อมูลอาคาร > อาคารเรียน

มีขนาด 2 ชั้น ประกอบด้วย
ชั้นล่าง มีห้องจำนวน 8 ห้อง ได้แก่
ห้องเรียนระดับชั้นเตรียมอนุบาลและอนุบาล 1  จำนวน 4 ห้อง
ห้องบอล จำนวน 1 ห้อง
ห้องเกียรติยศ จำนวน 1 ห้อง
ห้องธุรการ จำนวน 1 ห้อง
ห้องพยาบาล  จำนวน 1 ห้อง
ชั้นบน มีห้องจำนวน 7 ห้อง ได้แก่
ห้องเรียนระดับชั้นอนุบาล 2-3 จำนวน 4 ห้อง
ห้องสมุด จำนวน 1 ห้อง
ห้องคอมพิวเตอร์จำนวน 1 ห้อง
ห้องศูนย์สื่อ จำนวน 1 ห้อง
ขนาดและที่ตั้ง > ข้อมูลอาคาร > อาคารโรงอาหาร

มีขนาด 2 ชั้น ประกอบด้วย
ชั้นล่าง จัดเป็นห้องอาหารสำหรับเด็ก
ชั้นบน จัดเป็นห้องประชุม
สภาพแวดล้อม

สภาพแวดล้อมของโรงเรียนสาธิตแห่งมหาวิทยาลัยราชภัฏเชียงใหม่ ส่วนใหญ่เป็นตลาด ร้านค้า ธนาคาร โรงเรียน และศูนย์ราชการต่าง ๆ
บุคลากร > คณะผู้บริหาร

| ชื่อ-นามสกุล | ตำแหน่ง |
| --- | --- |
ผู้ช่วยศาสตราจารย์ ดร.กฤษฎา บุญชม: ผู้อำนวยการ
อ.ปริยาพร กองคำ: รองผู้อำนวยการ
ผศ.ดร.สำเนา หมื่นแจ่ม: รองผู้อำนวยการ

| ด ค ก รายชื่อโรงเรียนสาธิตในประเทศไทย |
| --- | --- |
มหาวิทยาลัยรัฐ/   มหาวิทยาลัยในกำกับของรัฐ: เกษตรศาสตร์ • เกษตรศาสตร์ กำแพงแสน • ขอนแก่น • ขอนแก่น หนองคาย • จุฬาลงกรณ์ • เชียงใหม่ • ธรรมศาสตร์ • นครพนม • นเรศวร • บูรพา • บูรพา อาชีวศึกษา • พระจอมเกล้าเจ้าคุณทหารลาดกระบัง • พระจอมเกล้าธนบุรี • พะเยา • มหาสารคาม • มหิดล • รามคำแหง • รามคำแหง บางนา • ศรีนครินทรวิโรฒ ปทุมวัน • ศรีนครินทรวิโรฒ ประสานมิตร • ศรีนครินทรวิโรฒ องครักษ์ • ศิลปากร • สงขลานครินทร์ • สงขลานครินทร์ อิสลามศึกษา • สวนดุสิต • สวนดุสิต ลำปาง • สวนดุสิต สุพรรณบุรี • สวนดุสิต นครนายก
มหาวิทยาลัยราชภัฏ: กาญจนบุรี • จันทรเกษม • เชียงราย • เชียงใหม่ • เทพสตรี • ธนบุรี • นครปฐม • นครราชสีมา • นครศรีธรรมราช • นครสวรรค์ • บ้านสมเด็จเจ้าพระยา • พระนคร • พระนครศรีอยุธยา • พิบูลสงคราม • เพชรบุรี • เพชรบูรณ์ • มหาสารคาม • ยะลา • ร้อยเอ็ด • รำไพพรรณี • เลย • วไลยอลงกรณ์ ในพระบรมราชูปถัมภ์ • ศรีสะเกษ • สกลนคร • สงขลา • สวนสุนันทา • สุรินทร์ • หมู่บ้านจอมบึง • อุดรธานี • อุตรดิตถ์ • อุบลราชธานี
มหาวิทยาลัย  เทคโนโลยีราชมงคล: สาธิตนวัตกรรม ธัญบุรี • อนุบาลสาธิตราชมงคล ธัญบุรี • อีสาน
มหาวิทยาลัยเอกชน: กรุงเทพธนบุรี • การจัดการปัญญาภิวัฒน์ • รังสิต • รังสิต เชียงใหม่ • สาธิตปฐมวัย มหาวิทยาลัยหอการค้าไทย
กิจกรรม: สาธิตสามัคคี • สาธิตราชภัฏสัมพันธ์ • สาธิตวิชาการ
โรงพยาบาลเทิง

| โรงพยาบาลเทิง |
| --- | --- |
Thoeng Hospital

ประเภท: โรงพยาบาลชุมชน (ระดับ F1)
ที่ตั้ง: 146 หมู่ที่ 20 ตำบลเวียง อำเภอเทิง จังหวัดเชียงราย 57160
ข้อมูลทั่วไป
สังกัด: กระทรวงสาธารณสุข
จำนวนเตียง: 60
เว็บไซต์: http://cro.moph.go.th/Hosp04
โรงพยาบาลเทิง เป็นโรงพยาบาลประจำอำเภอเทิง  ขนาด 60 เตียง  ตั้งอยู่ที่   146   หมู่ 20 ตำบลเวียง อำเภอเทิง จังหวัดเชียงราย บนเนื้อที่ 117 ไร่  27 ตารางวา
ประวัติโรงพยาบาลเทิง

เริ่มก่อตั้งขึ้นครั้งแรก เมื่อ พ.ศ. 2482 โดยก่อตั้งเป็นสุขศาลาประจำตำบลเวียง  อำเภอเทิง  จังหวัดเชียงราย
พ.ศ. 2482 ก่อตั้งเป็นสุขศาลประจำตำบลเวียง อำเภอเทิง จังหวัดเชียงราย โดยก่อสร้างเป็นอาคารไม้ชั้นเดียว บนพื้นที่สำนักงานสาธารณสุขอำเภอเทิงในปัจจุบัน มีเจ้าหน้าที่ประจำอยู่ 1 คน
พ.ศ. 2507 ได้รับการยกฐานะเป็นสถานีอนามัยชั้นสอง มีเจ้าหน้าที่เป็นพนักงานอนามัยและผดุงครรภ์ ประจำอยู่ 2 คน
พ.ศ. 2515 ได้รับงบประมาณจากรัฐบาล จำนวน 100,000.- บาท (หนึ่งแสนบาทถ้วน) ก่อสร้างเป็นสถานีอนามัยชั้นหนึ่ง โดยก่อสร้างเป็นอาคารคอนกรีตชั้นเดียว บริเวณพื้นที่ข้างสถานีอนามัยชั้นสองเดิม
พ.ศ. 2516 ได้เปิดทำการด้านการรักษาพยาบาลและสาธารณสุข โดยมีแพทย์หมุนเวียนกันมาให้บริการ
พ.ศ. 2518 มีแพทย์มาประจำเป็นครั้งแรก คือ นายแพทย์ชูชัย  คูสุวรรณ์
พ.ศ. 2519 ได้ยกฐานะเป็นโรงพยาบาลชุมชน ขนาด 10 เตียง และได้ทำการเปิดป้าย “โรงพยาบาลเทิง” ขึ้นอย่างเป็นทางการครั้งแรก โดยได้รับงบประมาณโครงการพัฒนาท้องถิ่นและเงินบริจาคจากประชาชนสร้างห้องเอกซเรย์ และห้องผ่าตัดเพิ่มเติม
พ.ศ. 2523 ได้ยกฐานะเป็นโรงพยาบาลชุมชน ขนาด 30 เตียง และได้รับงบประมาณก่อสร้างอาคารผู้ป่วยนอกและอาคารผู้ป่วยในบนที่ดินที่ราชพัสดุ จำนวน 117 ไร่ 27 ตารางวา บ้านตั้งข้าว ตำบลเวียง อำเภอเทิง จังหวัดเชียงราย ซึ่งอยู่ห่างจากโรงพยาบาลเดิม 2 กิโลเมตร เนื่องจากพื้นที่เดิมคับแคบ ไม่เพียงพอสำหรับการขยายพื้นที่ให้บริการ
พ.ศ. 2525 ได้เปิดให้บริการด้านการพยาบาล ส่งเสริม ป้องกันโรคแก่ชาวอำเภอเทิงอย่างเป็นทางการ
พ.ศ. 2539 ได้ยกฐานะเป็นโรงพยาบาลชุมชน ขนาด 60 เตียง เพื่อเพิ่มศักยภาพและขยายบริการได้อย่างทั่วถึงและมีประสิทธิภาพ และมีการก่อสร้างอาคารผู้ป่วยใน (ตึกผู้มีพระคุณ) เพิ่มขึ้นอีก 1 หลัง โดยเงินบริจาคจากสมเด็จพระพุฒาจารย์ (เกี่ยว อุปเสโน) และได้ทำการเปิดให้บริการ เมื่อปี พ.ศ. 2541  เพื่อรองรับจำนวนผู้มารับบริการที่เพิ่มขึ้น พัฒนาศักยภาพของโรงพยาบาลให้สูงขึ้น
พ.ศ. 2555 ได้ก่อสร้างอาคารผู้ป่วยนอก - ผู้ป่วยใน จำนวน 1 หลัง และเริ่มเปิดให้บริการผู้ป่วยโรคเรื้อรัง (ความดัน/เบาหวาน) และอาคารสำนักงาน ปี 2557
เมรุหลวงหน้าพลับพลาอิศริยาภรณ์ วัดเทพศิรินทราวาส

| --- | --- |
เมรุหลวงหน้าพลับพลาอิศริยาภรณ์ วัดเทพศิรินทราวาสราชวรวิหาร
รายละเอียด
ก่อตั้ง: พ.ศ. 2436
ที่ตั้ง: วัดเทพศิรินทราวาสราชวรวิหาร แขวงวัดเทพศิรินทร์ เขตป้อมปราบศัตรูพ่าย กรุงเทพมหานคร
ประเทศ: ประเทศไทย
ชนิด: เมรุหลวง


 โบราณสถานที่ขึ้นทะเบียนโดยกรมศิลปากร
ขึ้นเมื่อ: 12 กรกฎาคม พ.ศ. 2561
เป็นส่วนหนึ่งของ: วัดเทพศิรินทราวาสราชวรวิหาร
เลขอ้างอิง: 0005533
 
 
 
เมรุหลวงหน้าพลับพลาอิศริยาภรณ์ วัดเทพศิรินทราวาสราชวรวิหาร เป็นฌาปนสถานสำหรับพระราชทานเพลิงพระราชวงศ์ที่ไม่ได้สร้างพระเมรุที่ท้องสนามหลวง พระศพเจ้านายฝ่ายใน ราชนิกุล ขุนนางข้าราชการชั้นผู้ใหญ่ ที่ได้รับพระราชทานโกศเป็นเกียรติยศ
โดยเมื่อใช้ในการพระราชทานเพลิงพระศพเจ้านายจะออกหมายเรียกว่า "พระเมรุ" และถ้าเป็นเจ้านายที่มีพระเกียรติยศสูง เป็นที่นับถือของพระบาทสมเด็จพระเจ้าอยู่หัว อาจมีการปรับปรุงประดับตกแต่งโดยรอบให้สมพระเกียรติยศ เช่น กางกั้นด้วยฉัตรตามพระเกียรติยศ มีการประดับด้วยฉัตรดอกไม้สดโดยรอบ สร้างซ่างไว้สำหรับพระพิธีธรรมสวด จัดตกแต่งสวนหย่อมให้เป็นป่าหิมพานต์ นอกจากนี้ ยังใช้เป็นพระเมรุถวายเพลิงพระบุพโพของพระบรมวงศ์สำคัญที่บรรจุพระบรมศพหรือพระศพลงพระโกศ เพื่อจะได้ไม่ต้องไปสร้างพระเมรุดาดผ้าขาวที่วัดมหาธาตุ เช่น พระบุพโพ สมเด็จพระนางเจ้ารำไพพรรณี พระบรมราชินีในรัชกาลที่ 7 พระบุพโพ สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี และ พระบุพโพ พระนางเจ้าสุวัทนา พระวรราชเทวี ในรัชกาลที่ 6 และ พระบุพโพ สมเด็จพระนางเจ้าอินทรศักดิศจี พระวรราชชายา ในรัชกาลที่ 6
ประวัติ > ยุคหลัง

พลตรี หม่อมทวีวงศ์ถวัลยศักดิ์ (หม่อมราชวงศ์เฉลิมลาภ ทวีวงศ์) อดีตเลขาธิการพระราชวัง ได้เล็งเห็นปัญหาดังกล่าว จึงมีความคิดที่จะก่อสร้างเมรุถาวรขึ้นที่สุสานหลวงวัดเทพศิรินทราวาส โดยให้มีเตาเผาสำหรับเผาศพโกศ ท่านจึงได้ลองเอาความคิดดังกล่าวไปสอบถามความเห็นบุคคลหลายฝ่าย ซึ่งตอบรับความคิดพลตรี หม่อมทวีวงศ์ถวัลยศักดิ์
โดยได้ลอกแบบมาจากพระเมรุ สมเด็จพระมหาสมณเจ้า กรมพระยาวชิรญาณวโรรส แต่ปรับเปลี่ยนให้บริเวณมุขที่เป็นที่เทียบพระราชยานและหอเปลื้องในแบบเดิม ให้เป็นที่ตั้งของเตาสุมเพลิง ภายในตั้งจิตกาธานสี่เหลี่ยมจตุรัส มีตาข่ายดอกไม้ประดับ และมีฉากบังเพลิงแบบบานเฟี้ยมเขียนลายช่อชัยพฤกษ์ติดไว้ทั้งสี่ด้าน ครั้นเมื่อเมรุหลวงหน้าพลับพลาอิศริยาภรณ์ก่อสร้างเสร็จได้ติดตั้งเครื่องพ่นไฟในเตาเผาศพโกศ ก็ได้มีการทดลองเผากระดาษ ผ้า และไม้ในเตาเผาก่อน การทดลองเผาทำให้เกิดเหตุขลุกขลักขัดข้องที่น่ากลัว เช่น ควันที่เกิดจากการเผาลอยออกไปตามปล่องไม่สะดวก เกิดความดันขึ้นในเตาเผาทำให้ไฟจากเครื่องพ่นไฟย้อนกลับออกมาทางช่องเครื่องเผาและทางช่องมองศพในเตาเผา ทำเอาเจ้าหน้าที่ที่ทดลองดังกล่าวแสบร้อนหน้าแทบพอง  เมื่อได้ลงมือสำรวจหาสาเหตุปัญหาความขัดข้องที่เกิดขึ้นในการทดลองเผา ก็พบว่ามีน้ำเข้าไปขังอยู่ในท่อปล่องใต้ดิน ทำให้ควันไปตามท่อไม่สะดวก  เมื่อสูบน้ำที่ขังในท่อออกหมด ควันก็สามารถลอยออกไปตามปล่องได้สะดวก ปล่องควันเมรุหลวงที่สร้างใหม่นี้ใช้ท่อเคลือบ ไม่ใช้ท่อโลหะ เนื่องจากเกรงว่าจะเกิดสนิมผุกร่อนในภายหน้า ส่วนการรั่วซึมในท่อจนทำให้น้ำเข้ามาขังอยู่นั้นได้ตรวจสอบพบในภายหลังว่าเป็นเพราะปูนซีเมนต์ที่ยาแนวท่อตรงข้อต่อแต่ละท่อนมีรอยรั่วอยู่ จึงได้รื้อแก้ไขใหม่ ในที่สุดก็สามารถแก้ปัญหาได้ทั้งหมด สามารถประกอบพระราชพิธีพระราชทานเพลิงพระศพสมเด็จพระสังฆราชเจ้า กรมหลวงวชิรญาณวงศ์ เมื่อปี พ.ศ. 2503 ได้อย่างเรียบร้อย และได้ใช้เมรุหลวงถาวรนี้ในการพระราชทานเพลิงศพที่มีเกียรติยศได้รับพระราชทานโกศเรื่อยมาจนกระทั่งปัจจุบัน
การพระราชทานการเพลิงศพที่เมรุหลวงหน้าพลับพลาอิศริยาภรณ์ วัดเทพศิรินทราวาสนั้น ในกรณีอยู่ในพระโกศหรือโกศจะเชิญพระศพหรือศพออกมาบรรจุไว้ในลุ้งที่ทำด้วยไม้เป็นทรงสี่เหลี่ยมจัตุรัสก่อน จากนั้นจึงนำเข้าเตาสุมเพลิงต่อไป ลุ้งนี้ถ้าเป็นเจ้านายชั้นสูงจะมีการปิดด้วยกระดาษทอง แต่ถ้าเป็นชั้นศพทั่วไปจะเป็นเพียงลุ้งไม้สีขาว
ปัจจุบัน เมรุหลวงนี้ได้เปลี่ยนเตาสุมเพลิงแบบพ่นไฟธรรมดามาเป็นเตาสุมเพลิงด้วยระบบไฟฟ้า ซึ่งมีมลพิษน้อยกว่า ใช้เวลาในการสุมเพลิงเร็วกว่าเตาพ่นไฟ และทำให้อัฐิหลังจากการเผามีสีขาว
ประวัติ > การปรับปรุงเพื่อใช้เป็นพระเมรุ

เมรุหลวงหน้าพลับพลาอิศริยาภรณ์นี้ เมื่อใช้พระราชทานเพลิงพระศพเจ้านายสามัญ จะเปลี่ยนมาออกเรียกชื่อเป็น พระเมรุวัดเทพศิรินทราวาส ถ้าเป็นเจ้านายผู้ใหญ่เป็นที่เคารพนับถือของเหล่าพระบรมวงศ์ มีพระอิสริยยศสูงเป็นที่ยกย่อง โดยเฉพาะสมเด็จพระสังฆราช เช่น พระราชพิธีพระราชทานเพลิงพระศพ สมเด็จพระสังฆราชเจ้า กรมหลวงวชิรญาณสังวร จะมีการปรับปรุงบางส่วนให้สมพระเกียรติยศของเจ้านายพระองค์นั้น ๆ เช่น มีการสร้างสำซ่างสำหรับพระพิธีธรรมสวดพระอภิธรรม ทั้งสี่มุมพระเมรุภายในพระเมรุเหนือพระจิตกาธานจะกางกั้นด้วยฉัตรตามพระอิสริยยศ โดยรอบพระเมรุมีการประดับด้วยฉัตร อาจเป็นฉัตรปรุหรือฉัตรดอกไม้สด เปลี่ยนฉากบังเพลิงเป็นลายต้นไม้ทอง มีการเพิ่มชั้นเรือนยอดจิตกาธานเป็น 5 ชั้นหรือ 3 ชั้น จัดสวนหย่อมรอบพระเมรุให้เป็นป่าหิมพานต์ หรือมีการติดพระวิสูตรที่พระเมรุ ทั้งนี้ การปรับปรุงพระเมรุจะทำเมื่อใช้ออกพระเมรุเจ้านายชั้นรองที่มีพระยศสูง หรืองานที่พระมหากษัตริย์ทรงรับเป็นพระราชธุระ ส่วนเจ้านายทั่วไปอาจมีเพียงการตกแต่งด้วยดอกไม้สดเท่านั้น
พระเมรุพระราชทานเพลิงพระศพพระเจ้าลูกยาเธอ พระองค์เจ้าอิศริยาภรณ์ ณ ลานหน้าพลับพลาอิศริยาภรณ์ วัดเทพศิรินทราวาสราชวรวิหาร เมื่อ พ.ศ. 2437
พลับพลาอิศริยาภรณ์และเมรุหลวงหน้าพลับพลาอิศริยาภรณ์ วัดเทพศิรินทราวาส
วังเทวะเวสม์

| วังเทวะเวสม์ |
| --- | --- |
ตำหนักใหญ่

ที่มา: สมเด็จพระเจ้าบรมวงศ์เธอ กรมพระยาเทวะวงศ์วโรปการ
ข้อมูลทั่วไป
สถานะ: เปลี่ยนสภาพ
ประเภท: วัง
ที่ตั้ง: แขวงวัดสามพระยา เขตพระนคร
เมือง:  กรุงเทพมหานคร
ประเทศ:  ไทย
เริ่มสร้าง: พ.ศ. 2457
พิธีเปิด: พ.ศ. 2461
ปรับปรุง: พ.ศ. 2538
เจ้าของ: ธนาคารแห่งประเทศไทย
ข้อมูลทางเทคนิค
พื้นที่: 24 ไร่ 3 งาน 78 ตารางวา
การออกแบบและการก่อสร้าง
สถาปนิก: เอ็ดเวิร์ด ฮีลีย์


 โบราณสถานที่ขึ้นทะเบียนโดยกรมศิลปากร
ชื่อที่ขึ้นทะเบียน: วังเทวะเวสม์
ขึ้นเมื่อ: 1 กุมภาพันธ์ พ.ศ. 2530
เป็นส่วนหนึ่งของ: โบราณสถานในเขตกรุงเทพมหานคร
เลขอ้างอิง: 0000027
 
 
 
ปัจจุบันเป็นส่วนหนึ่งของธนาคารแห่งประเทศไทย
วังเทวะเวสม์ เป็นวังที่พระบาทสมเด็จพระมงกุฎเกล้าเจ้าอยู่หัว ทรงสร้างพระราชทานสมเด็จพระเจ้าบรมวงศ์เธอ กรมพระยาเทวะวงศ์วโรปการ เมื่อปี พ.ศ. 2457 บนที่ดิน 24 ไร่ 3 งาน 78 ตารางวา ริมแม่น้ำเจ้าพระยา ทางทิศเหนือของวังบางขุนพรหม ทางทิศใต้ของวังเทเวศร์ บนถนนสามเสน ที่พระบาทสมเด็จพระจุลจอมเกล้าเจ้าอยู่หัวพระราชทานให้ โดยเป็นบ้านประจำตระกูล "เทวกุล"
ตำหนักใหญ่ วังเทวะเวสม์ ออกแบบและควบคุมการก่อสร้างโดยเอดเวิร์ด ฮีลีย์ สถาปนิกชาวอังกฤษ ลักษณะเป็นอาคารแบบยุโรป 3 ชั้น หันหน้าไปทางแม่น้ำเจ้าพระยา ศิลปะแบบนีโอคลาสสิค ประกอบด้วยเสาไอโอนิก (Ionic) ที่มุขทางเข้าตำหนัก และเสาแบบคอรินเธียน (Corinthian) ที่ผนังอาคารชั้นบน ซึ่งออกแบบโดย  การก่อสร้างแล้วเสร็จเมื่อ พ.ศ. 2461
อาคารย่อย ประกอบด้วยตึก 8 อาคาร ออกแบบโดยเอมิลโย โจวันนี กอลโล (E.G. Gollo) สถาปนิกชาวอิตาเลียน ผู้ดูแลการก่อสร้างพระที่นั่งอนันตสมาคม
ตำหนักใหญ่
เรือนหม่อมพุก
เรือนหม่อมลม้าย
เรือนหม่อมปุ่น - (ปัจจุบัน ยังเป็นที่พำนักของทายาทราชสกุลเทวกุล)
เรือนหม่อมจันทร์
ตำหนักพระโอรสพระธิดา ประสูติแต่หม่อมพุก
ตำหนักหม่อมเจ้าปรีดิเทพพงษ์ - (ปัจจุบันขายให้ นายบัณฑูร ล่ำซำ นัดดา (หลานตา) ของหม่อมเจ้าปรีดิเทพพงษ์ ไปสร้างใหม่ที่ "บ้านสามญาณ" ใกล้วัดญาณสังวราราม ตั้งชื่อว่า เรือนเทวะเวสม์)
เรือนแพริมน้ำ
ปัจจุบัน อาคารทั้ง 8 อาคาร มีจำนวน 5 อาคาร คือ ตำหนักใหญ่  เรือนหม่อมลม้าย เรือนหม่อมจันทร์ ตึกหม่อมปุ่น และเรือนแพริมน้ำ
หลังจากสมเด็จพระเจ้าบรมวงศ์เธอ กรมพระยาเทวะวงศ์วโรปการ สิ้นพระชนม์เมื่อ พ.ศ. 2466 กระทรวงสาธารณสุขได้ซื้อวังเทวะเวสม์จากทายาท และได้ใช้เป็นที่ตั้งกระทรวงตั้งแต่ พ.ศ. 2493  เมื่อหน่วยงานของกระทรวงสาธารณสุขมากขึ้นและคับแคบ ประกอบกับธนาคารแห่งประเทศไทยซึ่งอยู่ที่วังบางขุนพรหมติดกันทางทิศใต้ ต้องการขยับขยาย จึงได้มีการเจรจาแลกพื้นที่กัน โดยธนาคารแห่งประเทศไทยได้ซื้อที่ดิน 400 ไร่ ในจังหวัดนนทบุรี พร้อมทั้งสร้างอาคารให้ แลกกับการเข้าไปเป็นเจ้าของพื้นที่ทั้งหมดของวังเทวะเวสม์ เมื่อ พ.ศ. 2530
ธนาคารแห่งประเทศไทยได้ดำเนินการบูรณะซ่อมแซมโบราณสถานในวังเทวะเวสม์ตั้งแต่ พ.ศ. 2538 ได้บูรณะเรือนแพ และตำหนักใหญ่ แล้วเสร็จ เปิดเป็นพิพิธภัณฑสถาน มีห้องแสดงพระประวัติของบุคคลสำคัญ และห้องแสดงวิธีอนุรักษ์โบราณสถานวังบางขุนพรหมและวังเทวะเวสม์ในเชิงวิชาการด้านสถาปัตยกรรม สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีทรงพระกรุณาเสด็จฯ มาทรงเป็นประธานในพิธีเปิดวังเทวะเวสม์ เมื่อเดือนธันวาคม พ.ศ. 2547
เผ่า สุวรรณศักดิ์ศรี

| เผ่า สุวรรณศักดิ์ศรี |
| --- | --- |
เกิด: 6 มกราคม พ.ศ. 2495 (72 ปี) จังหวัดอุบลราชธานี ประเทศไทย
อาชีพ: สถาปนิก อาจารย์
คู่สมรส: รศ. แจ่มใส สุวรรณศักดิ์ศรี
เผ่า สุวรรณศักดิ์ศรี (เกิดเมื่อวันที่ 6 มกราคม พ.ศ. 2495) เป็นอาจารย์สอนสถาปัตยกรรมไทย ที่คณะสถาปัตยกรรมศาสตร์ จุฬาลงกรณ์มหาวิทยาลัย
ประวัติและการศึกษา

เผ่า สุวรรณศักดิ์ศรี เกิดเมื่อวันที่ 6 มกราคม พ.ศ. 2495 หรือที่รู้จักกันในนาม อาจารย์เผ่า สุวรรณศักดิ์ศรี เป็นศิษย์รุ่นแรกของศิลปินแห่งชาติ รศ.ดร.ภิญโญ สุวรรณคีรี ต่อมาในปี พ.ศ. 2553 เผ่าได้เป็นศิลปินแห่งชาติสาขาสถาปัตยกรรมไทยเช่นกัน เผ่าเป็นนิสิตเก่าดีเด่น ปี 2549 และอาจารย์ดีเด่นของคณะสถาปัตยกรรมศาสตร์ จุฬาลงกรณ์มหาวิทยาลัย เขาดำรงตำแหน่งอนุสาสกหอพักนิสิตชาย ของจุฬาลงกรณ์มหาวิทยาลัย อย่างยาวนาน มาตั้งแต่ ปี พ.ศ. 2534 จนถึงปี พ.ศ. 2559  จนเป็นที่รักและเคารพจากนิสิตเก่า จุฬาฯจากหลายพื้นที่  เผ่าสมรสแล้วกับ รศ.แจ่มใส สุวรรณศักดิ์ศรี อาจารย์ที่คณะสหเวชศาสตร์ จุฬาลงกรณ์มหาวิทยาลัย จบชั้นประถมศึกษาและมัธยมศึกษาจากโรงเรียนในจังหวัดอุบลราชธานี ได้แก่ โรงเรียนจารุพันธ์พิทยา, โรงเรียนสงเคราะห์ศึกษา อ.วารินชำราบ จ.อุบลราชธานี โรงเรียนเบ็ญจะมะมหาราช อ.เมืองอุบลราชธานี จ. อุบลราชธานี และเข้าศึกษาในระดับอุดมศึกษาที่คณะสถาปัตยกรรมศาสตร์ จุฬาลงกรณ์มหาวิทยาลัย ในระหว่างปี พ.ศ .2514 - 2518 รุ่นเดียวกับ รศ. ดร. ทิพย์สุดา ปทุมานนท์, ดร.ดุษฎี ทายตะคุ, นายยอดเยี่ยม เทพธรานนท์  จากนั้นสำเร็จการศึกษาได้รับปริญญาตรีอีกใบหนึ่ง เป็นบัณฑิตรุ่นแรกของหลักสูตรบริหารธุรกิจบัณฑิต สาขาวิทยาการจัดการงานก่อสร้าง มหาวิทยาลัยสุโขทัยธรรมาธิราช
การทำงาน

อาจารย์เผ่า เริ่มการทำงานในตำแหน่ง สถาปนิก ที่กองควบคุม การเคหะแห่งชาติ และบริษัท สยามกลการ จำกัด ซึ่งที่นั่นทำให้มีโอกาสร่วมทำงานกับศาสตราจารย์ พลเรือตรี สมภพ ภิรมย์ อดีตอธิบดีกรมศิลปากร และศิลปินแห่งชาติอีกท่านหนึ่ง ต่อมาด้วยความที่เป็นคนสมัย 14 ตุลาเมื่อครั้งยังศึกษาที่จุฬาลงกรณ์มหาวิทยาลัย มีความคิดที่ต้องการจะทำงานรับใช้ประเทศชาติ จึงมาสมัครเข้ารับราชการใน ตำแหน่งอาจารย์ แผนกวิชาช่างก่อสร้าง วิทยาลัยเทคนิคอุดรธานี กรมอาชีวศึกษา กระทรวงศึกษาธิการ ในปี 2521 ตำแหน่งสถาปนิก กองอาคารและสถานที่ สำนักงานอธิการบดี มหาวิทยาลัยขอนแก่น ในปี 2522 และในปี 2524 เข้ารับราชการในตำแหน่งอาจารย์ ภาควิชาสถาปัตยกรรม คณะสถาปัตยกรรมศาสตร์ จุฬาลงกรณ์มหาวิทยาลัย ร่วมงานกับ รศ.ดร.ภิญโญ สุวรรณคีรีอีกครั้ง จนถึงทุกวันนี้ ใน พ.ศ. 2557 เขาเข้าร่วมกับกปปส.ชุมนุมประท้วงกดดันให้นายกรัฐมนตรียิ่งลักษณ์ ชินวัตร ลาออกจากความเป็นหัวหน้ารัฐบาล
ผลงาน

อาจารย์เผ่ามีแนวคิดในการสร้างสรรผลงานโดยออกแบบอาคารสถาปัตยกรรมไทย ต้องรักษาสัดส่วนและรายละเอียดที่เป็นเอกลักษณ์ของไทยอย่างเหมาะสม อาจารย์เคยกล่าวไว้ว่า
..ผมเชื่อว่าสถาปัตยกรรมไทยจะมีอายุยืนยาวต่อไปได้..
ผลงานในงานสถาปัตยกรรมไทยประเพณีของอาจารย์มีมากมาย เช่น
งานออกแบบปรับปรุงและควบคุมการก่อสร้าง อาคารคณะวิทยาศาสตร์ จุฬาลงกรณ์มหาวิทยาลัย
งานออกแบบปรับปรุงและควบคุมการก่อสร้าง ตึกจักรพงษ์ จุฬาลงกรณ์มหาวิทยาลัย
งานออกแบบและควบคุมการก่อสร้าง อาคารเรียนปริยัติธรรม วัดหนองแขม ซอยเพชรเกษม ๘๑ เขตหนองแขม กรุงเทพมหานคร
งานออกแบบและควบคุมการก่อสร้าง ศาลาอเนกประสงค์(ศาลา สง่า–ทองอยู่ นาควัชระ) วัดราษฎร์บำรุง ซอยเพชรเกษม ๖๙ เขตหนองแขม กรุงเทพมหานคร
งานออกแบบเจดีย์พิพิธภัณฑ์อัฐบริขาร หลวงปู่มหาบุญมี สิริธโร วัดป่าวังเลิง อ.กันทรวิชัย จ.มหาสารคาม
งานออกแบบและควบคุมการก่อสร้าง เรือนรัชพร โรงเรียนสาธิตจุฬาลงกรณ์มหาวิทยาลัย (ฝ่ายมัธยม)
งานออกแบบและควบคุมการก่อสร้าง หอพระประจำโรงเรียน โรงเรียนสาธิตจุฬาลงกรณ์มหาวิทยาลัย (ฝ่ายมัธยม)
งานออกแบบและควบคุมการก่อสร้าง ศาลาการเปรียญ วัดราษฎร์บำรุง ซอยเพชรเกษม ๖๙ เขตหนองแขม กรุงเทพมหานคร
งานออกแบบปรับปรุงซ่อมแซมและควบคุมการก่อสร้างอาคารคณะอักษรศาสตร์ จุฬาลงกรณ์มหาวิทยาลัย
งานออกแบบและควบคุมการก่อสร้าง เรือนไทยของคุณสุวรรณาอาริยพัฒนกุล คลอง ๑๒ อ.ธัญญบุรี จ.ปทุมธานี
งานออกแบบและควบคุมการก่อสร้างวิหารพระพุทธโลกนารถบพิตร วัดพระธาตุช่อแฮ อ.เมือง จ.แพร่
งานออกแบบและควบคุมการก่อสร้าง พระอุโบสถ วัดหลักสาม เขตหนองแขม กรุงเทพมหานคร
งานออกแบบและควบคุมการก่อสร้าง อาคารบรรจุอัฐิ และรูปหล่อท้าวสุรนารี วัดศาลาลอย อ.เมือง จ.นครราชสีมา
งานออกแบบและควบคุมการก่อสร้าง พระอุโบสถ วัดราษฎร์บำรุง ซอยเพชรเกษม ๖๙ เขตหนองแขม กรุงเทพมหานคร
งานออกแบบและควบคุมการก่อสร้าง หอกลอง หอระฆัง วัดราษฎร์บำรุง ซอยเพชรเกษม ๖๙ เขตหนองแขม กรุงเทพมหานคร
งานออกแบบและติดตามงานก่อสร้าง ศาลาไทยหน้าหอประชุม กองทัพเรือ เขตบางกอกน้อย กรุงเทพมหานคร
งานออกแบบวิหารรอบต้นพระศรีมหาโพธิ์ วัดปทุมวนาราช ราชวรวิหาร เขตปทุมวัน กรุงเทพมหานคร
งานออกแบบศาลา ประดิษฐานพระบรมรูปพระบาทสมเด็จพระจอมเกล้าเจ้าอยู่หัว วัดปทุมวนารามราชวรวิหาร เขตปทุมวัน กรุงเทพมหานคร
งานออกแบบศาลาบูรพาจารย์ วัดปทุมวนารามราชวรวิหาร เขตปทุมวัน กรุงเทพมหานคร
งานออกแบบอาคารธรรมสถาน ในมหาวิทยาลัย มหามกุฏราชวิทยาลัย อ. ศาลายา จ.นครปฐม
บทความทางวิชาการในหนังสือ สืบสานสถาปัตยกรรมไทย หลายฉบับ
หนังสือ การเขียนแบบ 3 มิติโครงสร้างไม้ ISBN 9789740324935
เครื่องราชอิสริยาภรณ์

พ.ศ. 2540 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2537 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
พ.ศ. 2554 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
พ.ศ. 2546 –  เหรียญจักรพรรดิมาลา (ร.จ.พ.)
มกราคม พ.ศ. 2547
22 มกราคม 2547

สหภาพยุโรประงับการนำเข้าสัตว์ปีกจากไทย ขณะที่ไข้หวัดนกกำลังระบาดในเอเชียตะวันออกเฉียงใต้
19 มกราคม 2547

สมเด็จพระราชินีนาถเบียทริกซ์และมกุฎราชกุมารแห่งเนเธอร์แลนด์(ต่อมาครองราชย์เป็นสมเด็จพระราชาธิบดีวิลเลม-อเล็กซานเดอร์)เสด็จเยือนไทยเป็นเวลา 4 วัน ในฐานะพระราชอาคันตุกะของพระบาทสมเด็จพระเจ้าอยู่หัว
17 มกราคม 2547

พันตำรวจโททักษิณ ชินวัตร นายกรัฐมนตรี เดินทางเยือนบังคลาเทศ และเสนอให้ความช่วยเหลือในโครงการปลูกต้นมะพร้าวเพื่อป้องกันอุทกภัย
สำนักงานสถิติแห่งชาติพยากรณ์ว่า ปีนี้อัตราการจ้างงานในประเทศไทยอาจสูงถึง 97.8% จากจำนวนแรงงาน 35.7 ล้านคน
7 มกราคม 2547

คณะแพทยศาสตร์ มหาวิทยาลัยมหิดล รายงานว่าการติดเชื้อเอดส์จากแม่สู่โลกในประเทศไทยมีจำนวนเพิ่มขึ้น
5 มกราคม 2547

รัฐบาลเปิดให้ประชาชนทั่วประเทศที่มีปัญหาด้านต่างๆ อาทิ ปัญหาหนี้สิน ที่ทำกิน ที่อยู่อาศัย มาลงทะเบียนแจ้งปัญหาเพื่อรับความ ช่วยเหลือจากรัฐบาลวันแรกตามนโยบาย "ขจัดปัญหาความยากจน" ให้หมดไปจากประเทศไทยภายใน 6 ปี โดยเปิดให้ลงทะเบียนจนถึงวันที่ 31 มีนาคม
กระทรวงสาธารณสุข รายงานว่าเทศกาลปีใหม่ที่ผ่านมามีผู้เสียชีวิตและบาดเจ็บมากกว่า 42,000 คน
| ด ค กเหตุการณ์เดือนอื่น |
| --- | --- |
พ.ศ. 2567:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2566:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2565:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2564:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2563:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2562:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2561:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2560:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2559:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2558:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2557:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2556:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2555:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2554:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2553:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2552:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2551:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2550:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2549:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2548:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2547:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2546:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม